title: 2011/769/ΕΕ: Απόφαση του Συμβουλίου, της 27ης Οκτωβρίου 2011 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση#Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/10

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Οκτωβρίου 2011
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
   (2011/769/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 29 Ιανουαρίου 2007, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκοσμίου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) του 1994, στο πλαίσιο της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση.

               (2)

               Οι διαπραγματεύσεις διεξήχθησαν από την Επιτροπή στα πλαίσια των οδηγιών διαπραγμάτευσης που εκδόθηκαν από το Συμβούλιο.

               (3)

               Μετά την ολοκλήρωση των εν λόγω διαπραγματεύσεων, μονογραφήθηκε, στις 22 Σεπτεμβρίου 2010, μια συμφωνία υπό μορφή ανταλλαγής των επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.

               (4)

               Η συμφωνία υπεγράφη εξ ονόματος της Ένωσης στις 20 Απριλίου 2011, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2011/256/ΕΕ του Συμβουλίου (1).

               (5)

               Η συμφωνία θα πρέπει να συναφθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.
   Το κείμενο της συμφωνίας προσαρτάται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στη συμφωνία (2).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 27 Οκτωβρίου 2011.

            Για το Συμβούλιο

            Ο Πρόεδρος

         J. MILLER

      (1)  ΕΕ L 110 της 29.4.2011, σ. 13.

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΣΥΜΦΩΝΊΑ
      υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
      Κύριε,
      Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:

                  Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που περιλαμβάνονται στον πίνακα της ΕΕ25 με τις ακόλουθες τροποποιήσεις:

                              Προστίθενται 1 500 τόνοι στην κατανομή ανά χώρα (Αργεντινή) βάσει της δασμολογικής ποσόστωσης ΕΕ για το «κρέας βοοειδών χωρίς κόκαλα, νωπό ή διατηρημένο με απλή ψύξη», με διατήρηση του τρέχοντος συντελεστή του 20 % για τη δασμολογική ποσόστωση. Για τα τέσσερα πρώτα έτη της εφαρμογής η αύξηση θα είναι 2 000 τόνοι. Από το πέμπτο έτος της εφαρμογής και μετά η αύξηση θα είναι 1 500 τόνοι.

                              Δημιουργείται κατανομή ανά χώρα (Αργεντινή) 200 τόνων βάσει της δασμολογικής ποσόστωσης ΕΕ για το «κρέας βουβάλου χωρίς κόκαλα, κατεψυγμένο», ενώ η κατανομή για την Αργεντινή καλύπτει επίσης και το «νωπό και διατηρημένο με απλή ψύξη», με διατήρηση του τρέχοντος συντελεστή του 20 % για τη δασμολογική ποσόστωση.

                              Προστίθενται 122 790 τόνοι (erga omnes) στη δασμολογική ποσόστωση ΕΕ για το «μαλακό σιτάρι (μέσης και χαμηλής ποιότητας)», με διατήρηση του τρέχοντος συντελεστή των 12 EUR/τόνο για τη δασμολογική ποσόστωση.

                              Προστίθενται 890 τόνοι (erga omnes) στη δασμολογική ποσόστωση ΕΕ για το «κριθάρι», με διατήρηση του τρέχοντος συντελεστή των 16 EUR/τόνο για τη δασμολογική ποσόστωση.

                              Προστίθενται 890 τόνοι (erga omnes) στη δασμολογική ποσόστωση ΕΕ για το «κριθάρι ζυθοποιίας», με διατήρηση του τρέχοντος συντελεστή των 8 EUR/τόνο για τη δασμολογική ποσόστωση.

                              Προστίθενται 35 914 τόνοι (erga omnes) στη δασμολογική ποσόστωση ΕΕ για τον «αραβόσιτο», με διατήρηση του τρέχοντος συντελεστή του 0 % για τη δασμολογική ποσόστωση.

                  Η Ευρωπαϊκή Ένωση και η Δημοκρατία της Αργεντινής κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.

            Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής.
      Με ιδιαίτερη εκτίμηση,

            Για την Ευρωπαϊκή Ένωση

      Κύριε,
      Έχω την τιμή να σας γνωρίσω ότι έλαβα τη σημερινή επιστολή σας, η οποία έχει ως εξής:
      «Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:

                  Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που περιλαμβάνονται στον πίνακα της ΕΕ25 με τις ακόλουθες τροποποιήσεις:

                              Προστίθενται 1 500 τόνοι στην κατανομή ανά χώρα (Αργεντινή) βάσει της δασμολογικής ποσόστωσης ΕΕ για το «κρέας βοοειδών χωρίς κόκαλα, νωπό ή διατηρημένο με απλή ψύξη», με διατήρηση του τρέχοντος συντελεστή του 20 % για τη δασμολογική ποσόστωση. Για τα τέσσερα πρώτα έτη της εφαρμογής η αύξηση θα είναι 2 000 τόνοι. Από το πέμπτο έτος της εφαρμογής και μετά η αύξηση θα είναι 1 500 τόνοι.

                              Δημιουργείται κατανομή ανά χώρα (Αργεντινή) 200 τόνων βάσει της δασμολογικής ποσόστωσης ΕΕ για το «κρέας βουβάλου χωρίς κόκαλα, κατεψυγμένο», ενώ η κατανομή για την Αργεντινή καλύπτει επίσης και το «νωπό και διατηρημένο με απλή ψύξη», με διατήρηση του τρέχοντος συντελεστή του 20 % για τη δασμολογική ποσόστωση.

                              Προστίθενται 122 790 τόνοι (erga omnes) στη δασμολογική ποσόστωση ΕΕ για το «μαλακό σιτάρι (μέσης και χαμηλής ποιότητας)», με διατήρηση του τρέχοντος συντελεστή των 12 EUR/τόνο για τη δασμολογική ποσόστωση.

                              Προστίθενται 890 τόνοι (erga omnes) στη δασμολογική ποσόστωση ΕΕ για το «κριθάρι», με διατήρηση του τρέχοντος συντελεστή των 16 EUR/τόνο για τη δασμολογική ποσόστωση.

                              Προστίθενται 890 τόνοι (erga omnes) στη δασμολογική ποσόστωση ΕΕ για το «κριθάρι ζυθοποιίας», με διατήρηση του τρέχοντος συντελεστή των 8 EUR/τόνο για τη δασμολογική ποσόστωση.

                              Προστίθενται 35 914 τόνοι (erga omnes) στη δασμολογική ποσόστωση ΕΕ για τον «αραβόσιτο», με διατήρηση του τρέχοντος συντελεστή του 0 % για τη δασμολογική ποσόστωση.

                  Η Ευρωπαϊκή Ένωση και η Δημοκρατία της Αργεντινής κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.

            Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής.»
      Λαμβάνω την τιμή να εκφράσω τη συμφωνία της κυβέρνησής μου με την ανωτέρω επιστολή.
      Με ιδιαίτερη εκτίμηση,

            Για την κυβέρνηση της Δημοκρατίας της Αργεντινής


title: 2012/559/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IX — Ευρωπαίος Επόπτης Προστασίας Δεδομένων#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο τμήμα της απόφασής του σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IX — Ευρωπαίος Επόπτης Προστασίας Δεδομένων

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/120

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IX — Ευρωπαίος Επόπτης Προστασίας Δεδομένων
   (2012/559/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0264/2011] (2),

               —

               έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας, (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0093/2012),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων για την εκτέλεση του προϋπολογισμού του για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο τμήμα της, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο τμήμα της απόφασής του σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IX — Ευρωπαίος Επόπτης Προστασίας Δεδομένων
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

                  —

                  έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0264/2011] (2),

                  —

                  έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων (ΕΕΠΔ) προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

                  —

                  έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0093/2012),

                  1.

                  σημειώνει ότι, στην ετήσια έκθεσή του για το 2010, το Ελεγκτικό Συνέδριο προέβη στην εξής παρατήρηση: «Μολονότι ο εξειδικευμένος χαρακτήρας των καθηκόντων που εκτελεί η υπηρεσία του Ευρωπαίου Επόπτη Προστασίας Δεδομένων μπορεί να δικαιολογήσει τη διοργάνωση εσωτερικού διαγωνισμού [στο νομικό πεδίο, στο τεχνολογικό πεδίο, στο πεδίο των ανθρωπίνων πόρων και στο πεδίο της διοικητικής υποστήριξης για το 2009], η πολιτική αυτή δεν πρέπει να θεωρείται ως ο κανόνας. Η βέλτιστη πρακτική είναι η προσφυγή στις υπηρεσίες της Ευρωπαϊκής Υπηρεσίας Επιλογής Προσωπικού (EPSO), η οποία διοργανώνει γενικούς διαγωνισμούς σε τακτική βάση.» (σημείο 7.32)·

                  2.

                  εκφράζει την ικανοποίησή του διότι, στη διετία 2009-2010, ο ΕΕΠΔ διοργάνωσε, σε στενή συνεργασία με την EPSO, γενικό διαγωνισμό με αντικείμενο την προστασία δεδομένων και με σκοπό την πρόσληψη προσωπικού εξαιρετικά υψηλής εξειδίκευσης·

                  3.

                  εκφράζει την ικανοποίησή του διότι το Ελεγκτικό Συνέδριο, βάσει των ελεγκτικών εργασιών του, κατέληξε στο συμπέρασμα ότι το σύνολο των πληρωμών για το οικονομικό έτος που έληξε στις 31 Δεκεμβρίου 2010 οι οποίες αφορούν τις διοικητικές και λοιπές δαπάνες των θεσμικών και λοιπών οργάνων δεν περιείχαν ουσιώδη σφάλματα· παρατηρεί ότι το πλέον πιθανό ποσοστό σφάλματος εκτιμάται εν γένει, όσον αφορά το πεδίο των διοικητικών δαπανών, σε 0,4 % (σημεία 7.9, 7.10 και 7.32)·

                  4.

                  υπενθυμίζει ότι το Ελεγκτικό Συνέδριο είχε καλέσει τον ΕΕΠΔ κατά το οικονομικό έτος 2009 να ζητεί από τους υπαλλήλους του να παρέχουν, σε τακτά χρονικά διαστήματα, έγγραφα που να αποδεικνύουν την προσωπική τους κατάσταση· παρατηρεί εν τω μεταξύ ότι η υπηρεσία του ΕΕΠΔ διόρθωσε τα σφάλματα που επισημαίνονταν στη δήλωση αξιοπιστίας του 2009 κατά τη διάρκεια του 2010 και του 2011 και ότι θέσπισε μέτρα που επιτρέπουν μια βελτιωμένη διαχείριση των επιδομάτων· ευελπιστεί ότι το Ελεγκτικό Συνέδριο θα επαληθεύσει την πραγματοποιηθείσα πρόοδο στην ετήσια έκθεσή του για το 2011·

                  5.

                  διαπιστώνει ότι, το 2010, ο ΕΕΠΔ διέθετε πιστώσεις αναλήψεως υποχρεώσεων συνολικού ύψους 7 104 351 EUR (7 000 000 EUR το 2009) και ότι το ποσοστό εκτέλεσης αυτών των πιστώσεων ανήλθε σε 82,73 % (81,44 % το 2009)· υπογραμμίζει ότι ο προϋπολογισμός του ΕΕΠΔ έχει καθαρά διοικητικό χαρακτήρα, με το 65 % των πόρων να διατίθεται σε δαπάνες για το προσωπικό του οργάνου (τίτλος 1) και το 35 % να διατίθεται για ακίνητα, έπιπλα, εξοπλισμό και διάφορες δαπάνες λειτουργίας (τίτλος 2)·

                  6.

                  καλεί την υπηρεσία του ΕΕΠΔ να εκπονεί ετήσιους προϋπολογισμούς που ανταποκρίνονται στις ανάγκες της (μόλις το 75 % του τίτλου 1 χρησιμοποιήθηκε το 2010) και να μεριμνήσει για την καλύτερη εκτέλεση του προϋπολογισμού (σημείο 7.35)·

                  7.

                  παρατηρεί με ικανοποίηση ότι οι συστάσεις που περιέχονται στις εκθέσεις του Ελεγκτικού Συνεδρίου και της Επιτροπής σε σχέση με το οικονομικό έτος 2009 υλοποιήθηκαν ως εξής:

                              —

                              προσθήκη νέου εσωτερικού συστήματος οικονομικής επαλήθευσης στο πρόγραμμα χρηματοδοτικής διαδικασίας («workflow»),

                              —

                              διορισμός λογιστικού συμβούλου,

                              —

                              θέσπιση κεντρικού μητρώου εξαιρέσεων,

                              —

                              έγκριση (εν εξελίξει) συστήματος εκ των υστέρων επαλήθευσης·

                  8.

                  σημειώνει τις βαθιές αλλαγές που πραγματοποιήθηκαν όσον αφορά την οργάνωση του προσωπικού το 2010 και ζητεί να τηρείται ενήμερο ως προς τα αποτελέσματα που θα έχει το νέο οργανόγραμμα· διατυπώνει, στο ίδιο πνεύμα, την επιθυμία να ενσωματωθεί στην ετήσια έκθεση δραστηριοτήτων του ΕΕΠΔ η συνέχεια που δίδεται στις συστάσεις του Κοινοβουλίου·

                  9.

                  παρατηρεί ότι αποτελεί πρόοδο η θέσπιση ασφαλούς ηλεκτρονικού συστήματος διαχείρισης των φακέλων και διατυπώνει την επιθυμία να ενημερωθεί σχετικά με τις εξελίξεις μέσω της επόμενης ετήσιας έκθεσης δραστηριοτήτων·

                  10.

                  σημειώνει την πρόθεση του ΕΕΠΔ να θεσπίσει σύστημα προσδιορισμού των καίριων δεικτών απόδοσης στο σχέδιο διαχείρισης («management plan») για το έτος 2012, καθώς και πίνακα αποτελεσμάτων, ο οποίος θα καταστήσει δυνατή τη μετατροπή σε μετρήσιμο μέγεθος της απόδοσης της υπηρεσίας χάρη σε ένα σύστημα βαθμονόμησης («benchmarking»)· υπογραμμίζει ότι το σχέδιο αυτό θα αξιολογηθεί στο πλαίσιο της ετήσιας έκθεσης δραστηριοτήτων 2012·

                  11.

                  παρατηρεί ότι η ετήσια έκθεση δραστηριοτήτων για το 2011 θα περιέχει κεφάλαιο σχετικό με τη συνέχεια που δόθηκε στο ψήφισμα απαλλαγής του Κοινοβουλίου·

                  12.

                  διατυπώνει την επιθυμία συν τοις άλλοις να παρέχει η ετήσια έκθεση δραστηριοτήτων για το 2011 αναλυτικό πίνακα του συνόλου των ανθρωπίνων πόρων που διαθέτει ο ΕΕΠΔ, διαρθρωμένο ανά κατηγορία, βαθμό, φύλο, συμμετοχή στην επαγγελματική κατάρτιση και υπηκοότητα.

         (1)  ΕΕ L 64 της 12.3.2010.

         (2)  ΕΕ C 332 της 14.11.2011, σ. 1.

         (3)  ΕΕ C 326 της 10.11.2011, σ. 1.

         (4)  ΕΕ C 332 της 14.11.2011, σ. 134.

         (5)  ΕΕ L 248 της 16.9.2002, σ. 1.